**דף עבודה: עבודה בקבוצות**

הדמות או הדמויות שאנחנו מייצגים:\_\_\_\_\_\_\_\_\_\_\_\_\_\_\_

הדמויות שלנו חשה כלפי אחיהם \_\_\_\_\_\_\_\_\_\_\_\_\_\_\_\_\_\_ או: הדמות שלנו חשה כלפי אחיה\_\_\_\_\_\_\_\_\_\_\_\_\_\_

איך אנחנו יודעים? (הביאו ציטוטים והסבירו)

ציטוט:

הסבר:

הסיבה לתחושה זו\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הדמות או הדמויות מתכוונות לעשות\_\_\_\_\_\_\_\_\_\_\_\_\_\_\_\_\_\_\_\_\_\_

**להלן תשובות לדף העבודה בקבוצות לדוגמה לשימוש המורה:**

הדמות שאנחנו מייצגים: יוסף

הדמות שלנו חשה כלפי אחיה שותפות, חיבה ואולי התנשאות?

איך אנחנו יודעים? (הביאו ציטוטים מתאימים והסבירו)

ציטוט: פסוק יג: **"וַיֹּאמֶר יִשְׂרָאֵל אֶל יוֹסֵף: 'הֲלוֹא אַחֶיךָ רֹעִים בִּשְׁכֶם, לְכָה וְאֶשְׁלָחֲךָ אֲלֵיהֶם". וַיֹּאמֶר לוֹ: 'הִנֵּנִי'".**

הסבר: יוסף מסכים מיד ללכת אל אחיו, סימן שאינו חושש מהם.

ציטוט: פסוק טז: **"וַיֹּאמֶר: 'אֶת אַחַי אָנֹכִי מְבַקֵּשׁ, הַגִּידָה נָּא לִי אֵיפֹה הם'".**

הסבר: יוסף מחפש את אחיו ומתאמץ למצוא אותם, סימן שהוא רואה בהם אחים שותפים לחיים.

הסיבה לתחושה זו: יוסף איננו מתכוון להתנשא על אחיו בסיפור חלומותיו, הוא משתף אותם בתמימות בחלומותיו ובעתיד להתרחש, לדעתו. ולכן אינו חושש מהם וממשיך להתייחס אליהם כאל אחים שותפים במשפחתו.

הדמות מתכוונת לעשות: לפגוש את האחים, לקבל מהם מידע על שלומם ולחזור לאביו ולדווח לו.

הדמויות שאנחנו מייצגים: אחי יוסף

הדמויות שלנו חשה כלפי אחיהם: שנאה וקנאה

איך אנחנו יודעים? (הביאו ציטוטים והסבירו)

ציטוט: פסוקים יח-כ: **"וַיִּרְאוּ אֹתוֹ מֵרָחֹק וּבְטֶרֶם יִקְרַב אֲלֵיהֶם וַיִּתְנַכְּלוּ אֹתוֹ לַהֲמִיתוֹ. וַיֹּאמְרוּ אִישׁ אֶל אָחִיו: 'הִנֵּה בַּעַל הַחֲלֹמוֹת הַלָּזֶה בָּא, וְעַתָּה לְכוּ וְנַהַרְגֵהוּ וְנַשְׁלִכֵהוּ בְּאַחַד הַבֹּרוֹת וְאָמַרְנוּ חַיָּה רָעָה אֲכָלָתְהוּ, וְנִרְאֶה מַה יִּהְיוּ חֲלֹמֹתָיו...'"**

הסבר: האחים שונאים את יוסף ורוצים למנוע את התגשמות חלומותיו.

הסיבה לתחושה זו:

סיבה ראשונה - הקנאה ביחס המועדף שיעקב מעניק ליוסף על פניהם.

סיבה שנייה - חלומות יוסף שבהם הוא שולט באחיו, הם רואים בחלומות אלו התנשאות ורוצים למנוע את התגשמותם.

הדמויות מתכוונות לעשות: להרוג את יוסף ולדווח שנטרף.